Odense Adresse-Contoirs Efterretninger, 1819-12-21
Fædrelandet. Lovgivning. 3 Decbr. 1819. Forordning, som til at forebygge slig Udstykning af Jordeiendomme, der indfører nyt Fælledskab, gjør Jordernes Jndhegning vanskelig, forringer de meget smaae og adspredte Parcellers i Kraft til at ernære deres Besiddere, og kan baade give Anledning til Forvirring i Matrikulen og have uforholdsmæssig Fordeling af de offentlige Byrder til følge, allernaadigst anordner følgende væsentlige Bestemmelser; 1) Ved Udstykning af en Bondegaard bør herefter til bestandig Vedligeholdelse med Bygning og Beboer, altid blive en Hovedparcel tilbage med et Tillæg af i det mindste 20 Tønder Land boniteret Jord til Taxten 24, og denne Hovedparcel udlægges saavidt muligt i en samlet Lod af de, Gaardens Bygning nærmest liggende, Jorder. En Bondegaard eller en beboet Jordlod, hvortil ikke ligger mere, end 20 Tønder, Land boniteret Jord til Taxten 24, maa, som Følge heraf, ikke udstykkes. Og skal den Omstændighed, at alle Parcellerne af en Bondegaard eller beboet Jordlod agtes særskilt bebyggede eller henlagte til forhen jordlase Huse, ikke give Adgang til nogen Undtagelse fra disse Bestemmelser. 2 Naar en Hovedgaard udstykkes, bør deraf stedse blive en H. vedparcel tilbage med et Tillæg af i det mindste 60 Tønder, Land boniteret Jord til Taxten 24 for hver Rytterhest, som af Gaarden skal udredes. 3) Enhver Parcel, som afhændes, efterat en Hovedparcel, i Overeensstemmelse med foranførte Bestemmelser, er forbeholden, bør afhændes med Forpligtelse til derpaa inden 2 Aars Forløb fra UdstykningsApprobationens Dato at opføre fornøden Bygning, med mindre den forenes med en anden, samme tilgrændsende, Eiendom, eller tillægges et, for den beqvemt liggende, jordløst Huus, eller den er en, Stedet fraliggende, Eng Skov=, Tørve-, Overdrevs eller Hedelod. 4) Enhver efter foregaaende §. 3, til Bebyggelse bestemt Parcel bør tillægges i det mindste 1 1/2 Tønde Land boniteret Jord til Taxten 24. Og paaligger det enhver saaledes bebygget eller til Bebyggelse bestemt Parcels Bruger, i Forhold til dens Hartkorn, at tage Deel i alle de Kjørseler og alt det offentlige Arbeide, som forhen paalaae det samlede Sted, eller, forsaavidt Vedkommende ikke holde Heste, derfor at bidrag med Penge til Hovedparcellisten, til hvem Amtstuen for alt saadant hidtil af den hele Gaard gaaende Ægt og Arbeid kan henholde sig imod Regres for Hovedparcellisten til de mindre Parcellister. Samme Forpligtelse hviler ligeledes paa enhver til Forening med en anden Jordeiendom eller til Henlæggelse til et jordløst Huus afhændet Parcels Bruger, forsaavidt den kan ansættes til 2 Skjepper Hartkorn eller derover. J Henseende til Deeltagelse i Veiarbeide forblive det ved den, ved Kammerplakat af 1 August 1815 bekjendtgjorte, Resolution af 26 Juli samme Aar. 5) Fraliggende Eng=, Tørve= eller Hedelodder maae, uden særdeles Tilladelse fra det Kongel. Rentekammer, hverken deles i mindre Lodder, eller særskilte afhændes til nogen, som ikke forud har Eiendom i Sognet. 6) Skoves eller Skovlodders Udstykning kan ikke ventes bevilget i mindre Lodder, end paa 100 Tønder Land geometrisk Maal, og det endda ikke, uden forsaavidt saadan Deeling kan finde Sted uden Skade for Skoven. 7) Ved Udstykning maa aldeles intet nyt Fælled, skab indføres, enten i Henseende til Eiendomsretten til de Parceller, som afhændes, eller til Eiendommens BruDet kan saaledes for Exempel ikke ventes bevilget at afhændeTørveskjeret i en Lod og forbeholde sig Grunden eller Græsningen paa samme, eller tvertimod. 8) Naar en ubebygget Jordlod forenes med en anden forhen med Bygning forsynet Eiendom, ansees den for Eftertiden at udgjøre en Deel af denne Eiendom og maa ikke derfra igjen adskilles uden Tilladelse, hvormed da bliver at forholde saaledes, som for Udstykninger i Almindelighed er anordnet. Endvidere skal den enhver Jordeiendoms Udstykning forudgaaende Taxering skee ved Jordens Bonitering til 24 saaledes, som bruges til den nye Matrikulering. Dog maa selve Matrikulerings-Taxeringen, som ikke længere anvendelig i nærværende Tilfælde, ikke lægges til Grund for nogen Udstykning: men nye Taxering paa ovenmeldte Maade bør i ethvert Tilfælde foretages. Endeligen maa en saadan afholden Taxations-Forretning i intet Tilfælde afhjemles, uden LandJnspektørens paategnede Tilstaaelse om at han intet ved samme finder at erindre.